stanford-oval/wikipedia huggingface dataset:
שרה בוניצ'י
קריירה

מגיל צעיר למדה בוניצ'י פיתוח קול אצל מרים כריסטין, נציגת מלטה לאירוויזיון 1996. בשנת 2009 התמודדה בקדם המלטי לאירוויזיון הילדים 2009 עם השיר "The Mambo Song", שסיים במקום השלישי. בשנה שלאחר מכן זכתה בעונתה הרביעית של פסטיבל המוזיקה L-Għanja Tal-Maltin בקבוצת הגיל שלה. מאוחר יותר השתתפה פעם נוספת בקדם לאירוויזיון הילדים 2010 עם השיר "Kitty Kitty Cat".‏ על-אף הפסדה, ניתנה לה ההזדמנות להופיע לצד הזוכה, ניקול אופדרי, כרקדנית.
במרוצת השנים השתתפה במספר תחרויות שירים בין-לאומיות מחוץ לארץ מולדתה, דוגמת פסטיבל טריקסי בבולגריה, פסטיבל הכוכבים ברומניה ובאירוע כוכב נולד בהונגריה. בוניצ'י הגיעה למקום הראשון בקבוצת הגיל שלה בתחרות טי אמו הרומנית, ואף בקטגוריית השיר המקורי הטוב ביותר. בשנת 2012 זכתה ב-Kanzunetta Indipendenza.‏ זמן קצר מאוחר יותר השתתפה בעונה הראשונה של X Factor Malta.
בוניצ'י השתתפה בקדם המלטי לאירוויזיון 2022 עם "Heaven". בערב הגמר דורגה במקום ה-12. ב-18 באוקטובר 2023 הוכרזה כאחת המשתתפות באירוע של 2024 עם "Loop". היא הוגרלה להופיע ראשונה בשלב חצי הגמר, שנערך ב-27 באוקטובר. בשלהי נובמבר פורסם כי עלה בידה להעפיל לשלב הגמר, שנערך ב-3 בפברואר 2024. שם, הגיע למקום הראשון בדירוג השופטים עם 102 נקודות, ונבחרה לייצג את מלטה באירוויזיון 2024.
הערות שוליים

↑  "Sarah Bonnici heads from Malta to Malmö". eurovision.tv (באנגלית). European Broadcasting Union. 2024-02-04. נבדק ב-2024-02-04.
1 2  Stivala, Ally (2024-02-04). "Who Is Sarah Bonnici, Malta's Eurovision 2024 Winner?". Lovin Malta (באנגלית בריטית). נבדק ב-2024-02-04.
↑  Giunta, Gianluca (2024-02-03). "Eurovision 2024: Sarah Bonnici con "Loop" per Malta". Eurofestival Italia (באיטלקית). נבדק ב-2024-02-04.
↑  Magri, Giulia (2024-02-04). "Sarah Bonnici to represent Malta at the Eurovision Song Contest". Times of Malta (באנגלית). נבדק ב-2024-02-04.
↑  "Song Festival winners". The Malta Independent. 2010-08-22. נבדק ב-2024-02-04.
↑  "MALTA 2010 - Malta - Nicole Azzopardi - Knock Knock... Boom Boom!". escYOUnited (באנגלית אמריקאית). 2010-07-22. נבדק ב-2024-02-04.
↑  "Full Results of the KKI 2012". music-news.com (במלטית). 2012-10-09. נבדק ב-2024-02-04.
↑  "Record TV audience – over half a million viewers watch Eurovision Song Contest". TVMNews+ (באנגלית בריטית). PBS. 2022-02-20. נבדק ב-2024-02-04.
↑  Granger, Anthony (2023-10-25). "Malta: Malta Eurovision Song Contest 2024 Show One Participants Announced". Eurovoix. נבדק ב-2023-10-25.
↑  Cano Alcalá, Beatriz (2023-11-24). "MESC 2024: Conoce los 12 finalistas que aspiran a representar a Malta en Eurovisión 2024" [MESC 2024: Get to know the 12 finalists wishing to represent Malta in Eurovision 2024]. ESCplus España (בEuropean Spanish). נבדק ב-2023-11-24.
| --- | --- |
בקרת זהויות :  GND: 1328354636  MusicBrainz: 9cbd90a3-cc38-4a99-8ef9-d227850f9f58  VIAF: 5233171594750803380006   WorldCat (עם VIAF): 5233171594750803380006
שנים עבריות ב'ר' - ב'רצ"ט

שנים עבריות ב'ר' (2200) - ב'רצ"ט (2299) 
התחילו, על פי המסורת המקובלת של מניין השנים בלוח העברי המבוססת על סדר עולם רבה, בשנת 1562 לפנה"ס והסתיימו בשנת 1462 לפנה"ס לפי הלוח היוליאני.
אירועים (על פי המסורת היהודית)

ב'ר"ה - יעקב עוזב את בית לבן.
ב'ר"ז - יעקב מגיע בחזרה לארץ ישראל.
ב'ר"ח – על פי אחת המסורות, נפטרה ביום זה רחל אמנו, בלידתה את בנימין.
ב'רט"ז - מכירת יוסף
ב'רל"ח - ירידת יעקב ובניו למצרים.
נולדו (על פי המסורת היהודית)

ב'ר"ח - בנימין בן יעקב
ב'רכ"ח - פרץ וזרח, בניו התאומים של יהודה מתמר כלתו.
ב'רל"ה או ב'רל"ו - קהת, בנו השני של לוי בן יעקב.
ב'רל"ח - יוכבד, אמו של משה רבנו.
ב'רנ"ה או ב'רס"א - עמרם, אביו של משה רבנו.
נפטרו (על פי המסורת היהודית)

ב'ר"ז
דבורה (מינקת רבקה).
רבקה אמנו.
לבן הארמי.
י"א בחשוון ב'ר"ח - על פי אחת המסורות, נפטרה רחל אמנו (בלידתה את בנימין).
ב'רכ"ח - יצחק בן אברהם, המכונה יצחק אבינו.
ב'רנ"ה - יעקב בן יצחק, המכונה יעקב אבינו.
הערות שוליים

1 2  סדר עולם זוטא פרק רביעי
1 2 3 4 5  סדר הדורות אלף השלישי
↑  בירידה למצרים
שנים עבריות ב'ק' - ב'קצ"ט

שנים עבריות ב'ק' (2100) - ב'קצ"ט (2199) 
התחילו, על פי המסורת המקובלת של מניין השנים בלוח העברי המבוססת על סדר עולם רבה, בשנת 1662 לפנה"ס והסתיימו בשנת 1562 לפנה"ס לפי הלוח היוליאני.
אירועים (על פי המסורת היהודית)

ב'קכ"ג - עשו מוכר את הבכורה ליעקב (במהלך השבעה על אברהם).
ב'קע"א - יצחק מברך את יעקב ועשו. יעקב יוצא מבית הוריו.
ב'קפ"ה - יעקב מגיע לבית לבן הארמי לאחר שהות של ארבע-עשרה שנה בישיבה של שם בן נח ועבר בן שלח.
נולדו (לפי המקרא והמסורת היהודית)

ב'ק"ח - יעקב (המכונה יעקב אבינו) ועשו בני יצחק
י"ד בכסלו ב'קצ"ג - ראובן בנו הבכור של יעקב
כ"ח בטבת ב'קצ"ד - שמעון בנו השני של יעקב
ט"ז בניסן ב'קצ"ה - לוי, בנו השלישי של יעקב אבינו
כ"ב בסיוון ב'קצ"ו - יהודה, בנו הרביעי של יעקב אבינו
י' באב ב'קצ"ו - יששכר בנו החמישי של יעקב אבינו
ז' בתשרי ב'קצ"ז - זבולון, בנו הששי של יעקב
ט' באלול ב'קצ"ח - דן בן יעקב אבינו (על פי 'תורה שלמה' שמות א, ו, אות נ')
ד' בשבט ב'קצ"ט - אשר, בנו העשירי של יעקב
כ"ז בתמוז ב'קצ"ט - יוסף בנו האחד עשר של יעקב
נפטרו (על פי המסורת היהודית)

ב'קכ"ג - אברהם בן תרח, המכונה אברהם אבינו.
ב'קכ"ו - שלח בן ארפכשד.
ב'קנ"ח - שם בן נח.
ב'קע"א - ישמעאל בן אברהם
ב'קפ"ז - עבר בן שלח.
הערות שוליים

↑  סדר הדורות, שנת ב'קצ"ג, באתר היברובוקס. וראו שם שלפי דעה אחרת נולד בשנת ב'קצ"ב.
שרה בלזוני

| --- | --- |

שרה בלזוני ובעלה באשדות הנילוס
 לידה:  1783 בריסטול, ממלכת בריטניה הגדולה 
 פטירה:  12 בינואר 1870 (בגיל 87 בערך) ג'רזי 
 מדינה:  ממלכת בריטניה הגדולה, הממלכה המאוחדת של בריטניה הגדולה ואירלנד 
 בן זוג:  ג'ובאני בלזוני
 
שרה בּאן בלזוֹני (Sarah Banne Belzoni; ינואר 1783, בריסטול, אנגליה – 12 בינואר 1870, סנט הלייר, ג'רזי) הייתה אמנית קרקס, הרפתקנית ונוסעת אנגלייה.
קורות חייה ומעשיה

מוצאה של שרה אינו ידוע, ויש מניחים שהגיעה מאירלנד. ב-1803 חבְרה לג'ובאני בֶּלזוֹני, "בלזוני הגדול", פעלולן קרקס (אנ') איטלקי, ונדדה עימו ברחבי אנגליה וכן בספרד ובפורטוגל. צ'ארלס דיקנס תיאר אותה כ"צעירה, נאה, עדינת תואר" שהשתתפה במופעיו של בלזוני כהרקולס הנושא על זרועותיו ועל כתפיו תריסר אנשים, כשהיא ניצבת בראש הפירמידה, מחופשת לקופידון ומנופפת דגלון ארגמני.
ג'ובאני בלזוני היה מהנדס אזרחי בהכשרתו שפיתח מתקן לשאיבת מים, וב-1815 הפליגו בני הזוג למצרים בניסיון שלא צלח לשווק את המצאתו. האספן הנרי סולט, ששירת כקונסול הכללי של בריטניה בחצר מוחמד עלי שליט מצרים, העסיק את בלזוני בחשיפת עתיקות ובשינוען אל גדות הנילוס לשם הובלתן לאנגליה. לא ברור עד כמה השתתפה שרה בלזוני בחפירות שניהל בעלה, אולם היא נלוותה אליו מקרוב, לעיתים מחופשת לנער. בני הזוג חיו באתרים שונים במצרים, לפרקים בתנאים לא נוחים, ובתקופות שבהן נותרה שרה בלזוני בלעדיו, היא חברה לנשים מקומיות, צפתה בהן ותיעדה את הווי חייהן.
באביב 1818 הגיעה שרה בלזוני לארץ ישראל. את מסעה, שהחל בעיכוב של חודשיים בדמייטה, לא עשתה בגפה, כפי שמרבים לספר, אלא בלוויית האירי ג'יימס קורטין, שהיא מציינת בכתביה כ"משרתו של מר בלזוני", ולא בשמו. מלווה נוסף היה ג'ובאני פֿינאטי (Finati), שעבד בשירותו של הקונסול הבריטי במצרים, וגם אותו לא ציינה בשמו אלא כ"דרגומן". אחרי שנחתה בנמל יפו המשיכה לרמלה בדרכה לירושלים, ובהמשך ירדה ליריחו ולנהר הירדן ואף הרחיקה לנצרת ולעכו. בשובהּ לירושלים הצליחה להתגנב למתחם הר הבית, שכניסת נוכרים אליו נאסרה באיסור חמור. חדירתה לשם התאפשרה משום שלבשה בגדי גבר מוסלמי ונעזרה בפֿינאטי, שנחשב למוסלמי. שרה בלזוני הייתה מהאירופים הראשונים שביקרו במקום.
את המסע לירדן ולחוף ים המלח עשתה ברכיבה על פרד בתוך שיירת צליינים מאובטחת במשמר חיילים עות'מאנים. שרה הצטרפה אליה לצד חבורה של נכבדים אנגלים שסיירו קודם לכן במצרים ובנוביה בהדרכת בעלה, ג'ובאני בלזוני. בין היתר היו בחבורה הלורד בֶּלמוֹר (אנ') ובני משפחתו, הנוסע ואספן העתיקות ויליאם ג'ון בנקס (אנ'), וקציני הימייה הבריטית צ'ארלס אירבי (אנ') וג'יימס מנגלס (אנ'). שרה בלזוני אינה מספרת, משום מה, על האנשים הללו שלצידם ובחסותם נסעה, אלא רק על הסתייגותה מקרבתם. שרה בלזוני וג'יימס קורטין משרתהּ, על פי עדותו של פֿינאטי, היו לבושים בגדי "נערים ממלוכים", אך הם לא היו יוצאי דופן בהתחפשות למקומיים. אירבי ומנגלס מספרים שכל אנשי החבורה עטו על עצמם "מלבושים של ערביי המדבר, כדי לעורר פחות תשומת לב". שרה נשארה בארץ ישראל עד סתיו 1818.
ב-1819 חזרו בני הזוג בלזוני לאנגליה ועוררו עניין רב בפריטי העתיקות שהביאו עימם. שרה בלזוני כתבה על מעשיה במצרים ובארץ ישראל בפרק שנכלל בספרו מ-1820 של בעלה, "תיאור של הפעולות והתגליות האחרונות במצרים ובנוביה". הפרק פרי עטה שובץ בסוף הספר תחת הכותרת "דיווח זוטא של מרת בלזוני על אודות נשים במצרים, בנוביה ובסוריה" (Mrs. Belzoni's trifling account of the women of Egypt, Nubia, and Syria). חיבורהּ היה הראשון מסוגו שהתמקד בהווי חייהן של נשים בלבנט. החיבור, שנחבא בתוך ספרו של בלזוני המפורסם, לא נזכר בביבליוגרפיה המפורטת של ספרות הנוסעים לארץ ישראל שערך רריכט (BGP).
ג'ובאני בלזוני מת ב-1823 בממלכת דהומיי (בנין מאז 1975) במהלך מסע לטימבוקטו והותיר את שרה ללא מקורות מחיה. למרות התערוכה שקיימה בכיכר לסטר בלונדון ב-1825 לא נפתרו קשייה הכספיים והיא נאלצה למכור את מטען אוספיהם לכל המרבה במחיר. ב-1852 הצליחו תומכיה להשיג עבורה מממשלת בריטניה קצבה שנתית של 100 לירות.
שרה בלזוני מתה באי ג'רזי והיא בת 87 שנים, ונקברה שם.
לקריאה נוספת

נתן שור, "מרת בלזוני וחדירתה להר הבית, 1818", בתוך:ספר הנוסעים לארץ ישראל במאה הי"ט, כתר, 1988, עמ' 158
Deborah Manley, "Sarah Belzoni", Oxford Dictionary of National Biography, 2004
הערות שוליים

↑  בשבועונו Household Words ‏ גיליון 49, 1 במרס 1851
↑  ג'ובאני בלזוני היה הראשון שנכנס לפירמידת חעפרע בגיזה ונודע, בין היתר, בהעברת פסל "ממנון הצעיר" (אנ') מן הרעמסאום בלוקסור למוזיאון הבריטי בלונדון, סילוק החול מן הכניסה למקדש הגדול באבו סימבל, וכן גילוי ותיעוד קברו של סתי הראשון בעמק המלכים (שכונה בשם "הקבר של בלזוני")
↑  פֿינאטי, בן העיר פרארה, מעריקי צבא צרפת במצרים שהתאסלם, התחזה לאלבני ופעל גם כעוזרו של ג'ובאני בלזוני בחפירותיו, מספר על כך בזיכרונותיו (1830 ,Narrative of the Life and Adventures of Giovanni Finati)
↑  אירבי ומנגלס, אחרי שובם לירושלים, נסעו לבית לחם ולחברון, ירדו בנחל זוהר והקיפו את ים המלח מדרומו בדרכם לפטרה; תצפיותיהם היוו נדבך בחקר ים המלח
↑  Giovanni Battista Belzoni, Narrative of the Operations and Recent Discoveries within the pyramids, temples, tombs, and excavations in Egypt and Nubia, London: John Murray, 1820, pp. 442-483
↑  תביעתה של שרה לבעלות על הסרקופג של סתי הראשון נדחתה; הרוכש, האדריכל ג'ון סואן (John Soane), פיצה אותה בנדיבותו ב-50 לירות; הסרקופג, שנמכר על ידי הנרי סאלט ב-2,000 לירות, מהווה מוצג מרכזי במוזיאון סר ג'ון סואן בלונדון
| --- | --- |
בקרת זהויות :  NLI: 987007307667105171  BnF: cb18022560d (data)  GND: 136003567  ISNI: 0000 0001 0784 1679  LCCN: no00037137  NKC: jx20100922001  NTA: 173051510  SUDOC: 159273463  VIAF: 78322083   WorldCat (עם VIAF): 78322083 
מצבת קברה של שרה בלזוני באי ג'רזי 
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
שנים עבריות ב'ת"ר - ב'תרצ"ט

שנים עבריות ב'ת"ר (2600) - ב'תרצ"ט (2699) 
התחילו, על פי המסורת המקובלת של מניין השנים בלוח העברי המבוססת על סדר עולם רבה, בשנת 1162 לפנה"ס והסתיימו בשנת 1062 לפנה"ס לפי הלוח היוליאני.
אירועים

תקופת השופטים - המאה מקבילה בערך לתקופת שפיטתם של שמגר בן ענת, דבורה וברק, וגדעון.
נפטרו

ב'תרי"ח - דבורה הנביאה, נביאה בתקופת השופטים (נולדה בב'תקנ"ח; תאריך משוער).
לוח רב שנתי

| 0 | 1 | 2 | 3 | 4 | 5 |
| --- | --- | --- | --- | --- | --- |
| שנה עברית לפני ד'קי"ט * | שנה עברית מעוברת | שנה עברית לא מעוברת | שנה יוליאנית | ☼ = תחילת מחזור 28 שנים של ברכת החמה | ⑦ = שנת שמיטה החל משנת ג'ת"ן |
* שיטה קבועה לחישוב שנים מעוברות הונהגה בשנת ד'קי"ט על ידי הלל נשיאה, ולפני כן נקבע העיבור על ידי בית דין בתחילת כל שנה.
הערות שוליים

↑  Steve Rudd, Chronology of United Kingdom Eli | Saul | David | Solomon, www.bible.ca, ‏יולי 2019
היסטוריה של עם ישראל
שלמה בלום

| --- | --- |
אין תמונה חופשית
 לידה:  1954 (בן 70 בערך) אור יהודה, ישראל 
 עמדה:  סנטר
 גובה:  2 מטר
 קבוצות כשחקן
 1973–1977 1977–1981 1982–1983:  הפועל רמת גן בית"ר תל אביב אליצור תל אביב
 
שלמה בלום (נולד בשנת 1954) הוא כדורסלן עבר ישראלי, ששיחק בעמדת הסנטר, בין היתר, בהפועל רמת גן ובנבחרת ישראל.
ביוגרפיה

בלום החל את הקריירה בהפועל רמת גן בתחילת שנות השבעים כאשר הקבוצה הייתה בליגה השנייה. בעונת 1972/1973 שבה הקבוצה לליגה הראשונה, כאשר בלום הפך לשחקן בכיר בקבוצה. בלום שיחק עוד ארבע עונות במדי הפועל רמת גן, במהלכן סיימה הקבוצה פעמיים במקום השני ופעמיים במקום הרביעי.
בעונת 1977/1978 עבר בלום לבית"ר תל אביב, ושיחק במדיה במשך ארבע עונות. לאחר מכן שיחק עונה נוספת באליצור תל אביב.
סך הכל שיחק בלום 9 עונות בליגה הבכירה, בהן קלע 658 נקודות, בממוצע של 5.2 נקודות למשחק.
בנבחרת ישראל רשם בלום 12 הופעות, ובשנת 1975 שיחק במדיה באליפות אירופה בכדורסל 1975, טורניר בו סיימה הנבחרת במקום השביעי.
הערות שוליים

↑  היסטוריה, אתר הפועל רמת גן
↑  שנות ה-70 העליזות, אתר הפועל רמת גן
↑  שלמה בלום קלעי כל הזמנים, אתר מנהלת הליגה
| ‏‏נבחרת ישראל‏ - אליפות אירופה בכדורסל 1975 (מקום שביעי) |
| --- | --- | --- |
|  1 בלום •  2 אבישר •  3 ברודי •  4 שוורץ •  5 קרן •  6 ברקוביץ' •  7 לייבוביץ' •  ‏8‏ ‏מוסקוביץ'‏‏  •‏ 9 גורן • 10 מרזל • 11 אייזנר • 12 ינאי • מאמן: חמו  |  1 בלום •  2 אבישר •  3 ברודי •  4 שוורץ •  5 קרן •  6 ברקוביץ' •  7 לייבוביץ' •  ‏8‏ ‏מוסקוביץ'‏‏  •‏ 9 גורן • 10 מרזל • 11 אייזנר • 12 ינאי • מאמן: חמו  | ישראל |
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
שרה בלצ'ר

| --- | --- |
 לידה:  חאוטנג
 פרופיל ב-IMDb
 
שרה בלצ'ר (באנגלית: Sara Blecher) היא במאית ומפיקת קולנוע יהודיה דרום אפריקאית.
קורות חיים

במקור מדרום אפריקה, בלצ'ר ומשפחתה עברו לניו יורק כשהיא הייתה בת 12. משפחתה ממוצא יהודי-ליטאי, דבר המשתקף גם בעבודתה. זמן אחרי תקופה קצרה באוניברסיטת ג'ורג'טאון, בוושינגטון די. סי., בלצ'ר עברה לגור בפריז במשך שנה, ובחזרתה לארצות הברית, נרשמה ללימודי קולנוע בניו יורק. בשנת 1992, זמן קצר לאחר סיום לימודיה בחוג לקולנוע באוניברסיטת ניו יורק, היא חזרה לדרום אפריקה. היא עבדה בתור עיתונאית עבור תאגיד השידור של דרום אפריקה (SABC), והחלה ליצור ולביים סדרות, יחד עם אמה, הילרי בלצ'ר, במסגרת חברת ההפקה שהקימה בצ'ר, CINGA Productions.
בלצ'ר ביימה את הסרטים התיעודיים Surfing Soweto ו-Kobus And Dumile. היא הייתה מועמדת לפרס הבימוי הטוב ביותר בפרסי פרסי הקהל לקולנוע "אפריקה מג'יק" של 2013, עבור הסרט העלילתי הראשון שלה Otelo Burning, המספר את סיפורו של אוטלו בוטלז בן ה-16, וכיצד הוא לומד לגלוש בתקופת האפרטהייד בדרום אפריקה. הסרט זכה ב-17 פרסים ברחבי העולם. הסרט הוא בזולו, עם כתוביות באנגלית, ומככבים בו ג'אפטה ממבולו, תומאס גומדה, וטשפאנג מוהולמי. בעקבות ההצלחה של Otelo Burning, בלצ'ר זכתה למימון מהקרן הלאומית לקולנוע וווידאו (NFVF) של דרום אפריקה, להפקת מספר סרטים מתוכננים.
בכורת סרטה השני, "איינדה, התקיימה ב-10 באוקטובר בפסטיבל הסרטים של לונדון, וזכה בכיבודים בינלאומיים בפסטיבל הקולנוע של לוס אנג'לס ב-2015.
ביולי 2018, יצא סרטה Mayfair. בכורת הסרט התקיימה בדרבן, ב-21 ביולי. הסרט הוא מעין סרט גנגסטרים, מהז'אנר של "הסנדק", אך על פי מבקרים, הוא חורג ומתעלה על הז'אנר בכך שמביא רבדים נוספים, ביניהם מבט נשי על עולם זה, וההקשרים הייחודיים של דרום אפריקה, מהגרים, והשפעת העוני והתערבות ארגונים והפוליטיקה שלהם.
נכון לסוף שנת 2018, סרטה הבא, Barry, הוא בשלבי קדם הפקה.
בלצ'ר היא חברה מייסדת בארגון Sisters Working in Film and Television ‏(SWIFT), ארגון שנוסד בדרום אפריקה לשם העצמת נשים בתעשיית הקולנוע, קידום שוויון מגדרי, והכרה בהצטלביות שבחוויותיהן של נשים בתחומים שלפני ומאחורי המצלמה, בתעשייה שבכל ההיסטוריה שלה בשליטה גברית, ובמיוחד של קולנועניות של צבע בתעשייה שבעיקרה לבנה.
בלצ'ר רואה בהיותה אישה שמייצרת קולנוע אחריות, וגם כאשר עיקר הסיפור הוא בין אב לבין, כדוגמת סרטה האחרון, היא סבורה שהאופן שבו האלימות שבסרט מוצגת, וכן קשרים קהילתיים ונושאים אחרים. לדבריה, ההשפעה על הסרט הייתה רבה: "מה שמתחיל כקרב יריות סטנדרטי, הופך להיות המסע הרגשי של הגיבור... אני חושבת שזה המבט הנשי".
Mayfair יצא באותו השבוע שבו תעשיית הקולנוע בדרום אפריקה הורעשה בשל סדרת האשמות של הטרדה מינית נגד בכיר התעשייה קאלו מטבנה. במסגרת SWIFT, בלצ'ר, היו"ר הנוכחית של SWIFT, הייתה חלק מקמפיין #ThatsNotOK נגד הטרדה מינית, ואומרת שהיא מרגישה שיש שינוי תודעתי היום בתעשייה לעומת העבר. הארגון הפיק סרטון קצר על הטרדה מינית במקום העבודה שהוקרן לפני כל סרט בפסטיבל דרבן בה הייתה בכורת הסרט שלה.
קורות חיים > חיים אישיים

בלצ'ר נשואה ויש לה שלושה ילדים.
פילמוגרפיה

| שנה | יצירה | תפקיד | הערות |
| --- | --- | --- | --- |
|  ? | Barry  | במאית | קדם הפקה |
| 2018 | Mayfair | במאית, מפיקה |  |
| 2018 | Africa's Home Run: The Gift Ngoepe Story | מפיקה שותפה | סרט דוקומנטרי |
| 2015 | Dis ek, Anna | במאית | באפריקאנס |
| 2015 | איינדה | מפיקה בפועל, במאית |  |
| 2011 | Otelo Burning | במאית, תסריטאית | בזולו |
| 2010 | Surfing Soweto | במאית, מפיקה | סרט קצר |
| 2009 | Who Do You Think You Are? | במאית, מפיקה | סדרת טלוויזיה |
| 2007 | Bay of Plenty | יוצרת שותפה, מפיקה בפועל במאית, תסריטאית | סדרת טלוויזיה דוקומנטרית |
| 2002 | Kobus And Dumile | במאית | סרט דוקומנטרי |
| 2004 | Zero Tolerance | במאית, יוצרת שותפה, יחד עם אמה, הילרי בלצ'ר | סדרת טלוויזיה |
| 1999 | Frontline | מפיקה שותפה | סדרת טלוויזיה דוקומנטרית |
הערות שוליים

↑  "Chit Chat: Sara Blecher". News24. 21 באפריל 2012. אורכב מ-המקור ב-2017-02-15. {{cite news}}:  (עזרה)
↑  Miller, Toby (9 באוקטובר 2015). "Interview with Sara Blecher". takeonecff.com. {{cite web}}:  (עזרה)
↑  "Sara Blecher - Adrienne Shelly Foundation". Adrienne Shelly Foundation.
↑  Sara Blecher, SPLA - South Planet
↑  Sara Blecher, Africa Magic
↑  Berger, Laura. "LFF 2015 Women Directors: Meet Sara Blecher – 'Ayanda'". Indie Wire.
↑  Zeeman, Kyle. "TerryPheto's film scores a Netflix deal!".
1 2  Sara Blecher’s ‘Mayfair’ Brings Feminine Gaze to Gangster Tale, Christopher Vourlias, Vanity Fair, July 22, 2018
↑  The road to the Oscars now passes via Durban, Kgomotso Moncho-Maripane, Business Day, July 13, 2018
קמליה (צופן)

קמליה - Camellia הוא צופן בלוקים סימטרי שפותח בשנת 2000 בשיתוף פעולה של מיצובישי ו-NTT על ידי צוות קריפטוגרפים בראשות מיצורו מצואי (אנ'). הוצע לגופי תקינה רבים, נכלל ברשימת הצפנים המומלצים של פרויקט NESSIE האירופאי משנת 2003 ופרויקט CRYPTREC של ממשלת יפן, הוצע במזכר RFC 3713 של IETF כתוספת ל-IPSec, אושר על ידי ארגון התקינה הבינלאומי בתקן ISO/IEC 18033-3 ונכלל בפרוטוקולי אבטחה פופולריים רבים, ביניהם SSL, OpenPGP ו-S/MIME. ספריות אבטחה רבות מספקות תמיכה לקמליה, ביניהן Crypto++, GPG, OpenSSL. קמליה מוגן בפטנט והותר על ידי NTT לשימוש ברישיון חופשי.
הצופן מקבל בלוק מידע בגודל 128 סיביות ומפתח הצפנה בשלושה גדלים אפשריים 128, 192 או 256 סיביות והפלט הוא בלוק מוצפן בגודל 128 סיביות. הצופן בעל סגנון ייחודי - מעין רשת פייסטל רקורסיבית, בשמונה-עשר או עשרים וארבעה סבבים בהתאם לאורך המפתח ופועל ברמה של בתים. הפונקציה הפנימית מתנהגת כרשת החלפה-תמורה על שמונה בתים, שכבת ההחלפה מתבצעת במקביל באמצעות שמונה תיבות החלפה (S-box) בגודל 8x8 סיביות ושכבת התמורה היא קומבינציה של XOR בין בתי הקלט. בנוסף, בדומה לMISTY ו-KASUMI כולל גם שכבת טרנספורמציה ליניארית תלוית מפתח שמופעלת אחת לשישה סבבים.
ביטחון

צופן קמליה קיבל הכרה כצופן מודרני בטוח ואינו נופל ברמתו מ-AES. הוא זוכה לפופולריות רבה גם עקב פשטותו ויעילותו הרבה הן בחומרה והן בתוכנה. ההתקפות הטובות ביותר הידועות נגד הצופן הן התקפה שנקראת Square Attack על גרסה מצומצמת (תשעה סבבים) בסיבוכיות של  2^{202} הצפנות ועם  2^{61} טקסטים מוצפנים. התקפה אחרת שנקראת Rectangle Attack של Shirai מצליחה לשבור את הצופן בעשרה סבבים בסיבוכיות של  2^{241} קריאות זיכרון עם  2^{127} טקסטים נבחרים. התקפה נוספת שהיא סוג של התקפה דיפרנציאלית אינה טובה משמעותית מכוח גס. בכללות אילו התקפות תאורטיות שאינן מסכנות את ביטחון הצופן. יש לציין שהטרנספורמציה הליניארית הנוספת (להלן), אחראית בין היתר על חוזקו.
תיאור הצופן

צופן קמליה (על שם צמח התה) הוא ממשיכו של E2 שהיה מהמועמדים ל-AES והסגנון הייחודי שלו מבוסס עליו במידה רבה. הפעולות בצופן הן בעיקר פעולות החלפה ופעולות לוגיות OR, XOR ו-AND על מילים או בתים. כאשר המרות ממילים לבתים וההפך הן לפי סדר בתים גדול (למשל אם המילה מכילה את הערך 0x01234567 (בבסיס הקסדצימלי) בהמרה לבתים הבית הראשון יכיל 0x01, השני 0x23, השלישי 0x45 והרביעי 0x67). בגרסת מפתח 128 סיביות, בלוק המידע עובר 18 סבבים של טרנספורמציה במבנה פייסטל בנוסף לשכבות הטרנספורמציה הליניארית  FL והטרנספורמציה ההופכית  FL^{-1} לאחר הסבב השישי והסבב השנים-עשר (כמתואר בתרשים משמאל). פונקציית הרחבת המפתח מקבלת את המפתח הסודי המסופק על ידי המשתמש ומייצרת ממנו תת-מפתחות מורחבים לכל הסבבים שהם ארבעה מפתחות הלבנה המסומנים  kw_{t} כאשר  t=1,2,3,4, שמונה עשר מפתחות סבבים  k_{u} כאשר  u=1,2,...,18 וכן ארבעה מפתחות  kl_{v} (עבור הפונקציות הליניאריות) כאשר  v=1,2,3,4, כולם מילים באורך 64 סיביות. תחילה בלוק הטקסט  M מחובר ב-XOR (המסומן כאן ב- \oplus ) עם שני המפתחות הראשונים  kw_{1},kw_{2} בהתאמה, פעולה זו נקראת הלבנה. התוצאה מחולקת לשני חצאים  L ו- R ואז הפעולות הבאות מבוצעות  r פעמים כאשר  r=1,...,18 למעט הסבבים 6 ו-12:
עבור הסבבים 6 ו-12 מבצעים כדלהלן:
לבסוף התוצאות האחרונות  R_{18} ו- L_{18} עוברים שוב הלבנה עם המפתחות  kw_{3},kw_{4} בהתאמה. במילים אחרות פלט הצופן הוא  C=(R_{18}\oplus kw_{3}\ \|\ L_{18}\oplus kw_{4}).
תיאור הצופן > מפתחות 192 ו-256 סיביות

כאשר נבחר מפתח באורך 192 או 256 סיביות יחולו השינויים הבאים. יהיו שישה מפתחות עבור הפונקציות הליניאריות כלומר נוספו שני מפתחות  kl_{5},kl_{6}. יהיו 24 מפתחות  k_{u} במקום 18 וכן קוראים לטרנספורמציה הליניארית והטרנספורמציה ההופכית שלה שלוש פעמים; בסבבים 6, 12 ו-18. כל היתר זהה.
תיאור הצופן > פענוח

הפענוח בקמליה זהה להצפנה למעט היפוך סדר תת-המפתחות. אם המפתח הוא באורך 128 סיביות, תחילה מבטלים את ההלבנה על ידי חיבור ב-XOR עם המפתחות  kw_{3},kw_{4} בהתאמה ומתקבלים החצאים  L_{18},R_{18} מהסבב האחרון של ההצפנה ואז מבצעים עבור  r=18 עד  r=1 בסדר יורד למעט הסבבים 13 ו-7 כדלהלן:
בסבבים 13 ו-7 מבצעים:
הטקסט הקריא יהיה  M=(L_{0}\oplus kw_{1}\ \|\ R_{0}\oplus kw_{2}).
אם המפתח הנבחר הוא באורך 192 או 256 סיביות, ההבדלים הם שמתבצעים בסך הכול 24 סבבים בסדר יורד והטרנספורמציה הליניארית מתבצעת בסבבים 19, 13 ו-7.
תיאור הצופן > הכנת מפתח

הכנת המפתח נעשית באמצעות גרסה מצומצמת של רשת פייסטל כמתואר בתרשים משמאל. תחילה מגדירים שני משתנים מקומיים  K_{L},K_{R} באורך 128 סיביות כל אחד בהם מציבים את המפתח המסופק על ידי המשתמש. לכל משתנה אפשר להתייחס כאל מילה אחת באורך 128 סיביות או שתי מילים באורך 64 סיביות המייצגים את שני החצאים של משתנה האב, צד ימין של  K_{L} ייקרא  K_{LR} וצד שמאל  K_{LL} וכן לגבי  K_{R}, בסך הכול ארבעה רבעים  K_{LL},K_{LR},K_{RL} ו- K_{RR} באורך 64 סיביות כל אחד. כאשר המפתח המסופק על ידי המשתמש הוא באורך 128 סיביות מציבים אותו ב- K_{L} ואילו המילה  K_{R}=0. את המפתח המסופק על ידי המשתמש טוענים למשתנים הפנימיים כך שהכללים הבאים מתקיימים:
עבור מפתח 128 סיביות; המפתח בחצי השמאלי  K_{L} ואילו החצי הימני  K_{R}=0. שים לב ש-  K_{LL} ו- K_{LR} מכילים את שני חצאי  K_{L} בהתאמה.
עבור מפתח 192 סיביות; המפתח מחולק כך ש- K=K_{L}\ \|\ K_{RL},K_{RR}={\overline {K_{RL}}}. הסמל  {\overline {x}} הוא המשלים ל-1 של  x (אותו  אפשר לקבל על ידי חיבור XOR עם וקטור של 64 אחדים). המפתח מתפרס על פני  K_{L} ומחצית מ- K_{R} - כלומר  K_{RL} ואילו החלק האחרון  K_{RR} מכיל את המשלים של  K_{RL}.
עבור מפתח 256 סיביות; המפתח מחולק כך ש- K=K_{L}\ \|\ K_{R}.
עבור כל המפתחות;  K_{L}=K_{LL}\ \|\ K_{LR} וכן  K_{R}=K_{RL}\ \|\ K_{RR}.
בנוסף מגדירים שני משתנים  K_{A} ו- K_{B} באורך 128 סיביות כל אחד, אותם מאתחלים כדלהלן. תחילה מבצעים  K_{L}\oplus K_{R}, את התוצאה מצפינים בהצפנה מקוצרת ברשת פייסטל בשני סבבים עם הפונקציה  F המתוארת להלן כאשר הערכים  \Sigma _{1},\Sigma _{2} מתוך הטבלה להלן משמשים כמפתחות הצפנה. את התוצאה מחברים ב-XOR עם  K_{L} ושוב מצפינים עם  \Sigma _{3} ו- \Sigma _{4} והתוצאה האחרונה תהיה  K_{A}. את  K_{A} מחברים שוב ב-XOR עם  K_{R} ומצפינים עם  \Sigma _{5},\Sigma _{6} והתוצאה האחרונה היא  K_{B}. התהליך מומחש בתרשים משמאל.
ערכי הקבועים הם 16 ספרות החל מהספרה השנייה ועד הספרה ה-17 של הייצוג ההקסדצימלי של חלק השבר של השורש הריבועי של ששת המספרים הראשוניים הראשונים.
| משתנה | ערך |
| --- | --- |
 \Sigma _{1}:  {\text{0xA09E667F3BCC908B}}
 \Sigma _{2}:  {\text{0xB67AE8584CAA73B2}}
 \Sigma _{3}:  {\text{0xC6EF372FE94F82BE}}
 \Sigma _{4}:  {\text{0x54FF53A5F1D36F1C}}
 \Sigma _{5}:  {\text{0x10E527FADE682D1D}}
 \Sigma _{6}:  {\text{0xB05688C2B3E6C1FD}}
מתוך המשתנים  K_{L},K_{R},K_{A},K_{B} גוזרים תת-מפתחות  (kw_{t},k_{u},kl_{v}) כל אחד באורך 64 סיביות. כל מפתח נגזר מהחלק השמאלי או הימני של הזזה מעגלית של אחד מהמשתנים האמורים לפי הטבלה הבאה. למשל אם המפתח הנבחר הוא 192 או 256 סיביות אזי לפי הטבלה הימנית, ערכו של תת-המפתח  k_{8} עבור הסבב השמיני הוא החצי הימני של  K_{B} המסומן בטבלה  K_{BR} לאחר הזזה מעגלית 30 פוזיציות לשמאל.
הביטוי  x\lll y פירושו כאן הזזה מעגלית של  x במספר סיביות המצוין על ידי  y בגבולות מילה באורך 64 סיביות. לדוגמה אם המשתנה באורך 8 סיביות (בית), והוא מכיל את הערך 169 או 'A9' (בבסיס בינארי "10101001") לאחר הזה מעגלית לשמאל שלוש סיביות יתקבל 53 או '35' ("110101").
היות שכל מפתח כאמור הוא תוצאה של הזזה מעגלית של אחד המשתנים האמורים, אפשר להכין את מפתחות הסבבים תוך כדי ריצה במקום לאחסן את כל הטבלה בזיכרון ובכך לחסוך מקום.